จะไปถอนฟันแตกค่ะ ซึงด้านนี้ไม่ปวด แต่ปวดอีกฝั่งที่เป็นฟันผุและฟันคุด จะสามารถถอนได้มั้ยคะ
สวัสดีค่ะ หากมีอาการปวดฟันซี่ที่ผุมาก ก็อาจต้องเลื่อนการถอนฟันซี่ที่แตกไปก่อน เพราะเมื่อถอนฟันซี่ที่แตกออก ก็ย่อมจะทำให้มีอาการปวดบริเวณที่ถอนฟันออก และหากฟันซี่ที่ผุอยู่ ก็มีอาการปวดมากอยู่แล้ว ก็จะยิ่งทำให้เราปวดมากยิ่งขึ้น และทำให้ไม่สามารถเคี้ยวอาหารได้ ดังนั้น ในเบื้องต้น อาจทานยาแก้ปวดไปก่อน เช่น พาราเซตามอล ไอบูโพรเฟน (ibuprofen) เป็นต้น และให้บ้วนปากด้วยน้ำเกลือบ่อยๆ (น้ำเปล่าผสมเกลือแกง) เมื่ออาการปวดทุเลาลง หรือไม่ปวดแล้ว จึงค่อยไปถอนฟันซี่ที่แตกออก ส่วนฟันซี่ที่ผุ ก็ต้องรักษาร่วมไปด้วย โดยหากไม่ผุมาก การรักษาคือการอุดฟัน แต่หากผุมากจนถึงรากฟัน ก็ต้องรักษารากฟันเสียก่อนนอกจากนี้ หากมีฟันคุดอยู่ ก็ต้องหาเวลาผ่าเอาฟันคุดออกด้วยค่ะ ไม่ควรปล่อยทิ้งไว้ เพราะอาจเกิดปัญหาแทรกซ้อนต่างๆ ตามมาได้ เช่น เหงือกอักเสบ ฟันซี่ข้างเคียงผุ เกิดถุงน้ำใต้เหงือก เกิดละลายตัวของกระดูก เป็นต้น